|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *E, e, É, é***  Písanie – **veľké písané *E, É,* malé písané *e, é*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj  Dopravná výchova | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *E, É* v reči  a.2) Určiť hlásky *E, É* na začiatku, vo vnútri a na konci slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Rozprávať o cestovaní a dopravných prostriedkoch  d.4) Používať spisovnú výslovnosť |
| psychomotorický | c.1) Písať správne písané i tlačené tvary písmen *E, e, É, é* |
| afektívny | d.5) Vyjadriť svoj vzťah k rozprávkam |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásky *E, É* v reči *(1. úroveň – zapamätanie)* 2. sluchovo určiťpozíciu hlások *E, É* na začiatku, vo vnútri a na konci slova *(2. úroveň – porozumenie)* 3. čítať všetky tvary písmen *E, É (1. úroveň – zapamätanie)* 4. tvoriť vety podľa zadania *(3. úroveň – aplikácia)* 5. kresliť obrázok podľa návodu *(2. úroveň – porozumenie)* 6. písať správne písané tvary písmena *E (1. úroveň – zapamätanie)* 7. písať slová s *E* na začiatku *(1. úroveň – zapamätanie)* 8. vyjadriť svoj vzťah k rozprávkam *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 180.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | Žiakom povieme, že do triedy príde ďalšia rodinka písmen, ktorú postupne spoznajú. Bude to rodinka písmen, ktoré počujú na začiatku mien *Elenka, Emil, Erika, Erik, Etelka*... Žiaci by mali povedať, že do triedy príde rodinka písmena *E*. HUPS je tiež zvedavý, ako vyzerá nová rodinka písmen, či sa mu bude páčiť. |
| 3. expozičná časť | * Vyvodenie tvarov písmena *E* na nápovednej tabuli      * Šlabikár, strana 62, vyvodenie všetkých tvarov písmen *E, É*      * Šlabikár, strana 62   + práca s vyvodzovacími obrázkami | 12´ | Žiakom ukážeme nápovedný obrázok električky na nápovednej tabuli. Žiaci určia a pomenujú prvú hlásku v názve obrázka, povedia ju HUPSOVI.  Na nápovednej tabuli s písmenom *E* predstavíme rodinku písmena *E:* veľké *tlačené E, malé tlačené e, veľké písané E, malé písané e*. Spoločne so žiakmi opakujeme názvy písmen.  Môžeme sa spýtať žiakov, či už cestovali električkou a aké iné dopravné prostriedky poznajú. HUPS povie žiakom, že sa ešte nikdy neviezol v žiadnom dopravnom prostriedku a poprosí ich, aby mu všetko vysvetlili. Žiaci tvoria vety podľa zadania.  Žiaci si otvoria šlabikár na strane 62, pomenujú nápovedný obrázok a prečítajú všetky tvary písmen *E, É* pod nápovedným obrázkom. Pripomenieme im, že niektoré písmená, ktoré sa používajú v slovenskej reči, majú dĺžeň, aby sme vedeli, že ich máme vyslovovať dlhšie ako ostatné.  Žiaci pomenujú dvojicu obrázkov v prvom riadku a povedia, čo majú obrázky spoločné (*hlásku E na začiatku*). V druhom riadku by mali povedať, že hlásku *E*alebo *É*počujú vo vnútri slova, v treťom riadku sú obrázky znázorňujúce slová s hláskou *E* na konci slova.  Žiaci môžu hovoriť ďalšie slová s hláskami *E*alebo *É* a určiť ich pozíciu v slove alebo tvoriť vety so slovami znázornenými na nápovedných obrázkoch.  Pri riešení úlohy môžeme použiť *MMD/Nácvičné obdobie/písmeno E/Vyvodzovacie obrázky.* |
| 4. fixačná časť | * Didaktická hra *Vláčik* | 3´ | Hru žiaci poznajú z predchádzajúcich hodín. Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *E*.  Žiaci stoja vedľa lavice, ten, kto povie slovo s hláskou *E* na začiatku slova (vo vnútri, na konci slova), si sadne a pocestuje vláčikom do Krajiny múdrych detí. |
|  | **1. hodina, časť PÍSANIE** |  |  |
| 1. expozičná časť | * Písanie, 3. zošit, strana 8   + rozcvičenie rúk – kreslenie obrázka podľa návodu      * Písanie tvaru veľkého písaného *E*   + ukážka správneho tvaru a postupu písania      * Písanie, 3. zošit, strana 8   + nácvik písania veľkého tvaru písmena | 15´ | Spoločne sa zameriame na motivačný obrázok vľavo hore a všetky tvary písmen *E, e, É, é* v záložkách pod sebou. Žiaci prečítajú všetky tvary písmen a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika kvet. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme ich na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať. HUPS kontroluje a povzbudzuje žiakov.  Na multimediálnom disku k šlabikáru spustíme program s animáciou postupu správneho písania veľkého písaného *E* – *MMD/Nácvičné obdobie/písmeno E/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *E* vystretou rukou „vo vzduchu“ spolu s animáciou.  Žiaci nacvičujú písanie veľkého písaného *E* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou.  Keď žiaci zvládli tvar písmena na papieri, pokračujú v zošite. Najskôr obťahujú tvar veľkého písaného *E,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci opíšu postup písania*,* potomobťahujú tvar písmena rôznymi farbičkami.  Môžeme zaradiť krátku pohybovú aktivitu spojenú s rečňovankou. |
| 2. fixačná časť | * Písanie, 3. zošit, strana 8   + precvičovanie grafickej podoby písmena | 5´ | Grafickú podobu písmena si žiaci precvičia v tabuľke s písmenami. Vyfarbia iba tvary veľkého písaného *E*. Cieľom tejto úlohy je utvrdiť si správnu grafickú podobu veľkého písaného *E* a zároveň zmeniť činnosť a uvoľniť zápästie ruky. Žiakov priebežne kontrolujeme. |
| 3. záverečná časť | * Spoločné vyhodnotenie práce   + vyhodnotenie práce žiakov | 5´ | Na záver hodiny žiaci zopakujú, ktoré nové písmeno sa naučili, prečítajú všetky tvary písmena *E* z nápovednej tabule. Rukou „vo vzduchu“ napíšu tvar veľkého písaného *E*.  Individuálne pochválime žiakov za úspechy v práci. |
|  | **2. hodina, časť ČÍTANIE** |  |  |
| 1. expozičná časť | * Motivačný text *Strašidelná rozprávka*   + počúvanie príbehu o HUPSOVI   + rozhovor o prečítanom texte   + fonematické uvedomovanie novej hlásky v slovách v texte | 15´ | HUPS povie žiakom, že k jeho novej knihe, ktorú dostal na začiatku školského roka, pribudla ďalšia kniha, ktorá je plná rozprávok. Už sa nevie dočkať, kedy si z nej bude čítať. Nepozná síce ešte všetky písmená, ale dúfa, že to nejako zvládne.  Žiakom prečítame veršovaný text o tom, čo čítal HUPS v knihe. Upozorníme ich na pointu textu a zaujímavú skutočnosť, že ide o vymyslený, nereálny príbeh, ktorý sa skončí vo chvíli, keď knihu zatvoríme. Spýtame sa ich, či majú radi rozprávky a ak áno, aké rozprávky počúvajú najradšej (alebo si čítajú sami). Vysvetlíme im, že čítanie rozprávok i rôznych iných príbehov môže byť *zaujímavé, zábavné, vtipné, strašidelné*... Pri rozprávaní zdôrazníme *é* na konci slov.  Žiakom znova prečítame text. Upozorníme ich, že pri slove, v ktorom budú počuť nové hlásky *E, É*, zdvihnú ruku (žiaci majú ruky položené na lavici, pri zdvíhaní rúk majú lakte stále položené na lavici). Potom žiakov môžeme rozdeliť na tri skupiny. Každá skupina bude krúžkovať písmená *E, e, É, é* v jednej z troch slôh básne (písmeno *e* v dvojhláske krúžkujeme ako *e*, pretože ide o úlohu na precvičenie grafickej podoby písmena *e*). Žiaci môžu na koniec každého riadka (verša) napísať počet zakrúžkovaných písmen.  Túto úlohu môžu vypracovať aj mimo svojej lavice (na koberci...). |
| 2. fixačná časť | * Šlabikár, strana 62   + úloha na porozumenie textu | 10´ | Žiakom opäť prečítame motivačný text . Rozdelíme ich na dve skupiny. Prvá skupina bude v lavici kresliť vhodnú ilustráciu. S druhou skupinou sa presunieme mimo lavíc, aby sme sa spoločne mohli porozprávať o ilustráciách na obálkach, ktoré sú súčasťou ilustrácie k textu. Obálky napovedajú, ktoré rozprávky sú v knihách. Žiaci sa pokúsia rozprávky pomenovať. Podľa ich odpovedí zistíme, aké majú „predčitateľské“ skúsenosti.  Potom prácu skupín vymeníme. Odporúčame porozprávať sa so žiakmi o tom, čo nakreslili, a vypočuť si ich zdôvodnenie.  Na záver žiaci prečítajú všetky tvary nového písmena. |
|  | **2. hodina, časť PÍSANIE** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 3´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. expozičná a fixačná časť | * Písanie, 3. zošit, strana 9   + opakovanie správneho tvaru a postupu písania   + písanie tvaru veľkého písaného *E*      * Didaktická hra *Drep – skok* | 15´ | Žiaci si najskôr zopakujú tvar veľkého písaného *E* a vystretou rukou vo vzduchu opakujú správny postup písania *E* spoločne s animáciou. Potom si môžu precvičiť tvar písmena v cvičnom zošite.  V predpisovom zošite žiaci najskôr píšu ceruzkou alebo farbičkou veľký tvar písmena *E*. Potom píšu perom veľké písané *E.* Upozorníme ich na bodky, ktoré vyznačujú začiatok písmena a správne rozstupy medzi písmenami.  Pri písaní dlhého *É* upozorníme na dĺžeň, ktorý umiestnime na okraj ružovej plochy hornej pomocnej čiary.  Po napísaní bloku riadkov prerušíme písanie. Žiaci vyfarbia zelenou farbou plôšku, ktorá predeľuje stranu. Prečítame spoločne slovo *ZELENÁ* napísané na farbičke.  Cieľom je zmena činnosti a uvoľnenie zápästia.  Opis hry je v metodických komentároch. Dôvodom zaradenia hry je opakovanie rozlišovania slova a vety. Hovoríme slová a vety, v ktorých sa nachádza nová hláska. Vo vetách používame mená detí začínajúce na hlásku *E*. |
| 3. záverečná časť | * Vyhodnotenie práce na hodine | 2´ | Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *E, e, É, é***  Písanie – **veľké písané *E, É,* malé písané *e, é*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásky *E, É* v reči  a.2) Určiť hlásky *E, É* na začiatku, vo vnútri a na konci slova  b.1) Čítať slabiky a slová vytvorené z daných písmen  b.2) Čítať s porozumením  c.1) Dokončiť prídavné meno podľa zhody s podstatným menom  d.1) Pomenovať obrázky  d.2) Opísať predmety na obrázku  d.3) Používať spisovnú výslovnosť |
| psychomotorické | c.2) Písať správne písané i tlačené tvary písmen *E, e, É, é*  c.3) Písať správne slabiky a slová vytvorené z daných písmen |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, farebné kocky z lega (inej stavebnice), kocky so samohláskami a spoluhláskami, kartičky so známymi slovami, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *E, É* v reči *(1. úroveň – zapamätanie)* 2. triediť a opísať kocky (predmety) podľa daných vlastností *(3. úroveň – aplikácia)* 3. sluchovo určiťpozíciu hlásky *é* na konci slova *(2. úroveň – porozumenie)* 4. čítať slabiky s písmenom *E (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. písať správne písané tvary písmen *E, É, e, é a slov s písmenom E* *(1. úroveň – zapamätanie)* 7. písať správne tlačené tvary písmen *e, é, E, É (1. úroveň – zapamätanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 182.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + didaktická hra *Nezbedný vietor*   + čítanie všetkých tvarov písmena *E* na nápovednej tabuli | 10´ | Dôvodom zaradenia didaktickej hry je opakovanie čítania známych slov napísaných písaným i tlačeným písmom.  Na magnetickej tabuli máme dva stĺpce slov. V prvom stĺpci sú známe slová napísané písaným písmom na tabuľu a vedľa nich pripnuté kartičky s tými istými slovami napísanými tlačeným písmom tak, aby tvorili dvojice *(Samo, Ivo, sova, visí, sivá, Iva, mimo, mama, sama, misa*). Žiaci najskôr prečítajú všetky slová v oboch stĺpcoch. Potom im HUPS povie, aby sa otočili chrbtom k slovám. Môžu zaspievať krátku pieseň. Počas spievania premiestnime niektoré slová na kartičkách tak, aby netvorili dvojice tlačených a písaných tvarov tých istých slov. HUPS povie žiakom, že sa môžu pozrieť na slová, ktoré nezbedný vietor rozfúkal. Úlohou žiakov je znova vytvoriť dvojice rovnakých slov.  Ak nemáme v triede dostatočne veľkú magnetickú tabuľu, môžeme pracovať na zemi (všetky slová sú napísané na kartičkách – tlačené i písané tvary).  Žiaci prečítajú všetky tvary písmena *E* na nápovednej tabuli. |
| 3. expozičná časť | * Šlabikár, strana 63, úloha 1   + Triedenie kociek podľa daných vlastností – príprava na riešenie úlohy v šlabikári   + Doplnenie písmena do prídavného mena podľa zhody s podstatným menom | 10´ | HUPS pochváli žiakov za správne čítanie tvarov písmena *E* a za správne vytvorenie dvojíc slov, ktoré rozfúkal nezbedný vietor.  Spýta sa, či mu pomôžu rozdeliť rozhádzané kocky do skupiniek (na lavici sú rozložené farebné kocky rôznej veľkosti). Žiaci určia vlastnosti, podľa ktorých budú triediť kocky do skupín (napr. *červené, zelené, malé, veľké*...). Kocky roztriedia na určené skupiny, skupiny ešte raz pomenujú a určia poslednú hlásku každého slova (*-é*).  Potom pracujú v šlabikári podľa zadania a určia vlastnosti korálikov. Ceruzkou dopíšu do slov písmeno *É*. |
| 4. fixačná časť | * Didaktická hra *Vláčik* | 2´ | Didaktickú hru poznajú žiaci z predchádzajúcich hodín. Dôvodom jej zaradenia je rýchle precvičenie tvorenia slov s hláskou *É* na konci slova. Žiaci tvoria slová s danou hláskou na konci. |
|  | **1. hodina, časť PÍSANIE** |  |  |
| 1. úvodná a expozičná časť | * Rozcvičenie rúk * Písanie, 3. zošit, strana 9   + písanie písaných tvarov písmen *E, S, I*      * + písanie slov | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Po rozcvičení rúk si žiaci najskôr zopakujú písanie tvarov písmen *E, S, I*na tabuľu a do cvičného zošita. Potom samostatne píšu do predpisového zošita.  Môžeme zaradiť krátku pohybovú aktivitu spojenú s rečňovankou.  Na tabuľu napíšeme slová *Ema* a *Eva*. Môžeme farebne vyznačiť pripojenie *E* so slabikami *ma, va*.  Žiaci si môžu nacvičiť písanie slov aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. Potom píšu perom do predpisového zošita.  Pri sebahodnotení môžeme postupovať podľa pokynov v metodických komentároch a zamerať sa aj na správne rozstupy písmen v slovách. Žiaci môžu zakrúžkovať zelenou farbičkou jedno slovo v každom riadku, ktoré sa im najviac vydarilo. |
| 2. záverečná časť | * Vyhodnotenie práce žiakov | 2´ | Individuálne pochválime žiakov za úspechy v práci. |
|  | **2. hodina, časť ČÍTANIE** |  |  |
| 1. expozičná časť | * Skladanie slabík pomocou kociek s písmenami   (opakovanie známych slabík a vyvodenie slabík s písmenami *E, É*) | 10´ | Žiakov rozdelíme do dvojíc (trojíc) a rozdáme im kocky s písmenami (makety sú na internetovej stránke vydavateľstva). Žiakom diktujeme (môžeme použiť aj maňušku HUPSA) slabiky a oni ich skladajú z kociek, napr. *ma, si, vo, mo, má, vá...* Nemusia pracovať v laviciach.  Potom nadiktujeme hlásky *V, e* a žiaci prečítajú slabiku, ktorá vznikla spojením týchto písmen. Postupne žiaci vytvoria slabiky *Vé, ve, vé, me, mé, Me, Mé, se, sé, Se, Sé.* |
| 2. fixačná časť | * Šlabikár, strana 63, úloha 2   + priraďovanie slabík k obrázkom   + spájanie rovnakých slabík      * Písanie tlačených tvarov písmen *E, É* | 15´ | Žiaci pomenujú obrázky v strede úlohy (vejár, mesiac, semafor, veniec) a určia prvú slabiku slova. Potom prečítajú slabiky v korálikoch. Pre lepšiu orientáciu ich môžu čítať podľa farby korálikov.  Žiaci podľa vzoru spoja koráliky čiarou a správne ich priradia k obrázku.  Pri riešení úlohy môžeme použiť *MMD/Nácvičné obdobie/písmeno E/Práca so šlabikárom/str. 63, úloha 2.*  Žiaci najskôr napíšu tvary písmen vystretou rukou „vo vzduchu“, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Potom dokreslia obrázok, ktorého súčasťou je tvar písmena *E*.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno E/Pracovný list písmeno E, Pracovný list písmeno e.*  Pri riešení úlohy môžeme použiť *MMD/Nácvičné obdobie/písmeno E/Práca so šlabikárom/tlačené E, e.* |
|  | **2. hodina, časť PÍSANIE** |  |  |
| 1. úvodná a expozičná časť | * Rozcvičenie očí a rúk, cvičenie na sústredenie pozornosti žiakov * Písanie, 3. zošit, strana 10   + rozcvičenie rúk – kreslenie obrázka podľa návodu      * Písanie tvaru malého písaného *e*   + ukážka správneho tvaru a postupu písania      * Písanie, 3. zošit, strana 10   + nácvik písania veľkého tvaru písmena | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Spoločne sa zameriame na motivačný obrázok vľavo hore a všetky tvary písmena *E* v záložkách pod sebou. Žiaci prečítajú všetky tvary písmena  a povedia, ktoré písmeno sa budú učiť písať (je vyznačené ružovou farbou).  Potom pozorujú obrázkový postup, podľa ktorého nakreslia do rámika oblak. HUPSOVI vysvetlia, ako budú pri kreslení postupovať. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Obrázok žiaci nakreslia samostatne. Upozorňujeme ich na správne sedenie a držanie farbičky v ruke. Žiaci pracujú samostatne, ale je vhodné určiť vopred čas, koľko sa budú obrázku venovať.  Na multimediálnom disku k šlabikáru spustíme program s animáciou postupu správneho písania malého písaného *e –* *MMD/Nácvičné obdobie/písmeno E/Postup správneho písania.*  Animáciu niekoľkokrát opakujeme a žiaci opisujú pohyb pera. Potom píšu tvar malého písaného *e* vystretou rukou „vo vzduchu“ spolu s animáciou.  Žiaci nacvičujú písanie malého písaného *e* v stoji vedľa lavice. Písanie v stoji vedľa lavice zaraďujeme na vyučovanie najmä pri nácviku nových písmen. Pri veľkom tvare písmena si žiaci lepšie uvedomia jeho grafickú podobu. Píšu na papier vystretou rukou a postupne viacerými farbičkami písmeno obťahujú. Týmto spôsobom si uvedomia správny tvar nového písmena.  Tvar písmena si môžu žiaci nacvičiť aj na lesklom euroobale, do ktorého je vložený biely papier, píšu fixkou na euroobal. Po ukončení písania euroobal umyjú navlhčenou handričkou. |
| 2. fixačná časť | * Písanie, 3. zošit, strana 11 | 7´ | Keď žiaci zvládli tvar písmena na papieri, pokračujú v zošite. Najskôr obťahujú tvar malého písaného *e,* ktorý je doplnený šípkami s číslami vyjadrujúcimi postupnosť pri jeho písaní (veľkosť písmena je menšia oproti písmenu na papieri). Žiaci opíšu postup písania*,* potomobťahujú tvar písmena rôznymi farbičkami.  Ďalšie dva riadky píšu perom.  Posledný riadok horného bloku riadkov na strane môžeme zadať ako domácu úlohu.  Prečítame spoločne slovo *ZELENÁ* napísané na farbičke. Potom žiaci vyfarbia zelenou farbou plôšku, ktorá predeľuje stranu.  Cieľom je zmena činnosti a uvoľnenie zápästia. |
| 3. záverečná časť | * Vyhodnotenie práce na hodine | 3´ | Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Rukou „vo vzduchu“ napíšu písmená *e, é.* Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *E, e, É, é***  Písanie – **veľké písané *E, É,* malé písané *e, é*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Určiť hlásky *E, É* na začiatku, vo vnútri a na konci slova  b.1) Čítať slabiky a slová vytvorené z daných písmen  b.2) Čítať s porozumením  d.1) Pomenovať obrázky  d.2) Používať spisovnú výslovnosť |
| psychomotorické | c.1) Písať správne písané i tlačené tvary písmen *E, e, É, é*  c.2) Písať správne slabiky a slová vytvorené z daných písmen |
| afektívny | d.3) Vyjadriť svoj vzťah k rozprávkam |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, obrázky a kartičky so známymi slovami, slabiky a slová napísané na kartičkách (tlačený i písaný tvar toho istého slova) z predchádzajúcej hodiny, Pracovný zošit k HUPSOVMU šlabikáru LIPKA, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slabiky a slová s písmenom *E (1. úroveň – zapamätanie)* 2. identifikovať slabiky s hláskami *e, é* na začiatku slov *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať správne písané tvary písmena *e a slov s písmenom e* *(1. úroveň – zapamätanie)* 5. vyjadriť svoj vzťah k rozprávkam *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 182.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + žiaci pracujú v skupinách, opakujú si čítanie známych slabík a slov | 12´ | Žiakov rozdelíme na tri skupiny. 1. skupina pracuje pri magnetickej tabuli, 2. skupina pracuje na koberci (na zemi mimo lavíc), 3. skupina pracuje pri tabuli. Skupiny striedame približne po 4 minútach.  1. stanovište: Na magnetickú tabuľu pripneme obrázky, ktoré sa začínajú na známe slabiky (napr. *misa, vajíčko, vejár, motýľ, mačiatko, mesiac, varecha, veverička, semafor, vojak)*. V strede medzi obrázkami sú rôznym typom písma napísané začiatočné slabiky slov znázornených na obrázkoch. Žiaci spoja správnu slabiku s obrázkom. K jednému obrázku môže byť priradených viac slabík (rovnaká slabika napísaná iným typom písma), aby mohol každý žiak vypracovať úlohu. Žiaci pracujú samostatne.  2. stanovište: Na zem rozhodíme slová napísané na kartičkách. Žiaci hľadajú a priraďujú dvojice rovnakých slov napísaných tlačeným a písaným písmom (*Samo, Ivo, sova, visí, sivá, Iva, mimo, mama, sama, misa, som, sám, mimo, sami, Ema, Eva*). Najvýhodnejšie je pripraviť dvojicu pre každého žiaka. Žiaci pracujú samostatne.  3. stanovište: Na tabuli sú napísané známe slabiky a slová. Žiaci čítajú samostatne i spoločne, podľa nášho zadania. Nejde o samostatnú prácu skupiny.  Po uplynutí dohodnutého časového limitu sa žiaci presúvajú na iné stanovište tak, aby bol postupne každý na všetkých troch. Samostatnú prácu žiakov kontrolujeme pri presúvaní skupín. Na záver vyhodnotíme samostatnú prácu žiakov v skupinách. HUPS všetkých žiakov pochváli. |
| 3. expozičná časť | * Šlabikár, strana 64, úloha 3   + opakovanie grafickej podoby písmena *E*      * Šlabikár, strana 64, úloha 5   + opakovanie písania slov (citosloviec) známych z prípravného obdobia      * Šlabikár, strana 64, úloha 4   + čítanie slov      * Šlabikár, strana 64, úloha 6   + odpisovanie slov | 10´ | HUPS povie žiakom, že je veľmi zvedavý na krásny hrad, ktorý je nakreslený v šlabikári. Žiaci spoločne pomenujú časti hradu, vždy položia prst na slovo s názvom časti. Potom samostatne vyhľadajú v slovách písmeno *E* a zakrúžkujú ho. Slová s *E* znova spoločne prečítajú – pomenujú časti hradu (*DVERE, STENA, VEŽA, STRECHA...)*. Postupujeme zospodu nahor tak, ako sa staval hrad.  Žiaci najskôr pomenujú zvieratá na obrázku, napodobnia zvuky, ktoré vydávajú, a do bublín dopíšu slová známe z prípravného obdobia. Môžu si pomôcť nápovednými obrázkami.      Pri práci s úlohami 4 a 6 opäť žiakov rozdelíme na skupiny. Teraz to budú dve skupiny.  S prvou skupinou spoločne nacvičujeme čítanie slov v úlohe 4.  Druhá skupina zatiaľ samostatne odpisuje slová z úlohy 6.  Potom prácu skupín vymeníme.  Pri riešení úlohy môžeme použiť *MMD/Nácvičné obdobie/písmeno E/Práca so šlabikárom/str. 64, úloha 4.* |
|  | **1. hodina, časť PÍSANIE** |  |  |
| 1. úvodná a expozičná časť | * Rozcvičenie rúk * Písanie, 3. zošit, strana 10   + opakovanie grafickej podoby písmena *e*      * Písanie, 3. zošit, strana 11   + písanie slabík s písmenom *e* | 18´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci samostatne vyfarbia plôšky s písmenom *e*.  Po vypracovaní úlohy si žiaci najskôr zopakujú písanie tvaru písmena *e*na tabuľu a do cvičného zošita. Potom spoločne nacvičíme písanie slabiky *ve*. Slabiku napíšeme na tabuľu a vyznačíme spojovú čiaru písmen *v* a *e*. Žiakov upozorníme na to, že slabika *ve* má rovnakú spojovú čiaru ako slabika *vi*.  Žiaci píšu slabiky najskôr do cvičného zošita, potom do predpisového zošita.  Môžeme zaradiť krátku pohybovú aktivitu spojenú s rečňovankou. |
| 2. záverečná časť | * Vyhodnotenie práce žiakov | 2´ | Individuálne pochválime žiakov za úspechy v práci. |
|  | **2. hodina, časť ČÍTANIE** |  |  |
| 1. úvodná časť a opakovanie | * Cvičenie na sústredenie pozornosti žiakov * Didaktická hra *Bystré očká* | 10´ | Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD.    Opis hry je v metodických komentároch. Dôvodom zaradenia hry je precvičiť čítanie slov a orientáciu v texte.  Čítame slová z úlohy 4 na strane 64 v šlabikári. |
| 2. fixačná časť | * Pracovný zošit, strana 10   + čítanie textu o emu      * Pracovný zošit, strana 10, úloha 1   + opakovanie grafickej podoby písmen      * Pracovný zošit, strana 10, úloha 2 | 15´ | So žiakmi sa môžeme presunúť do zadnej časti triedy (mimo lavíc).  Žiaci pomenujú nápovedný obrázok a všetky tvary písmena *E*. Potom im prečítame informáciu o vtákovi emu. Žiaci môžu povedať svoje skúsenosti s týmto zvieraťom (rozprávka, film, zoo, knihy...).  Upozorníme ich na zvýraznené písmená v jeho názve, ktoré už vedia prečítať (žiaci by mali vedieť prečítať celý názov, lebo písmeno *U* poznajú z prípravného obdobia). Upozorníme ich na ilustráciu a spýtame sa, prečo (podľa nich) HUPS drží v ruke meter.  Žiaci najskôr spoločne prečítajú názvy všetkých písmen v obrázkoch (napr. *malé tlačené e, veľké tlačené E*...). Potom niektorý žiak povie názov farby, ktorou budú vyfarbené egreše s tlačeným a písaným tvarom toho istého písmena. Žiaci postupne vyfarbia všetky dvojice písmen.  Pri riešení úlohy 2 môžeme žiakov rozdeliť na tri skupiny. Každá skupina bude uvažovať nad jednou skupinou obrázkov. Riešenie úlohy žiaci vypracujú spoločne. Každá skupina najskôr pomenuje obrázky a zástupca skupiny povie slabiku, ktorú všetci žiaci dopíšu k obrázkom. Slabiku môže napísať aj na tabuľu.  Prácu žiakov priebežne kontrolujeme a individuálne hodnotíme. |
|  | **2. hodina, časť PÍSANIE** |  |  |
| 1. úvodná a expozičná časť | * Rozcvičenie rúk * Písanie, 3. zošit, strana 11   + písanie slov | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Pri nácviku písania slov postupujeme rovnako ako pri nácviku písania slabík na predchádzajúcej hodine (žiaci slová napíšu najskôr na tabuľu a do cvičného zošita, potom do predpisového zošita).  Pri sebahodnotení môžeme postupovať podľa pokynov v metodických komentároch a zamerať sa aj na správne rozstupy písmen v slovách. Žiaci môžu zakrúžkovať zelenou farbičkou jedno slovo v každom riadku, ktoré sa im najviac vydarilo. |
| 2. fixačná časť | * Didaktická hra *Rýchle slabiky* | 3´ | Dôvodom zaradenia didaktickej hry je rýchle opakovanie čítania známych slabík.  Žiakom ukážeme kartičku s napísanou slabikou a rýchlo ju prekryjeme nepriesvitným papierom (alebo zošitom) tak, aby ju nebolo vidno. Žiaci povedia, aká slabika bola napísaná na kartičke. |
| 3. záverečná časť | * Vyhodnotenie práce na hodine | 2´ | Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hlásky a písmená *E, e, É, é***  Písanie – **veľké písané *E, É,* malé písané *e, é*** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať slová a vety vytvorené z daných písmen so správnou intonáciou  a.2) Čítať s porozumením  c.1) Pomenovať obrázky  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne slabiky a slová vytvorené z daných písmen  b.2) Písať správne vety vytvorené z daných písmen |
| afektívny | c.4) Vyjadriť svoj vzťah k rozprávkam |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 1. časť, Písanie, 3. zošit, Pracovný zošit k HUPSOVMU šlabikáru LIPKA, kartičky so známymi slovami, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať vety so správnou intonáciou *(1. úroveň – zapamätanie)* 2. čítať *maľované čítanie (2. úroveň – porozumenie)* 3. vyhľadať informáciu vo vete *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať vety podľa obrázka *(2. úroveň – porozumenie)* 6. vyjadriť svoj vzťah k rozprávkam *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana 182.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie * Didaktická hra *Tichá* | 10´ | Na tabuľu napíšeme známe slová. Žiaci čítajú spoločne alebo individuálne. Pri riešení úlohy môžeme použiť *MMD/Nácvičné obdobie/písmeno E/Práca so šlabikárom/str. 64, úloha 4,* aby sme nemuseli písať slová na tabuľu.  Dôvodom zaradenia didaktickej hry je opakovanie čítania známych slov.  Žiakom ukážeme kartičku so slovom, napr. *sivé* a spýtame sa, či máme takej farby oblečené nohavice. Žiaci potichu prečítajú slovo a odpovedia kývaním hlavy *áno* alebo *nie*. Potom môžu slovo spoločne nahlas prečítať. |
| 3. expozičná časť | * Šlabikár, strana 65, úloha 7   + čítanie *maľovaného čítania*      * Šlabikár, strana 65, úloha 8   + čítanie viet   + vyhľadávanie informácie vo vete      * Šlabikár, strana 65, HUPSOVA úloha | 25´ | HUPS môže povedať žiakom, že sa mu snívalo o starom hrade, v ktorom býval kráľ, princezná a drak. Potom sa ich spýta, či poznajú nejakú rozprávku o princeznej a drakovi. Žiaci tvoria vety. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Potom žiakom vysvetlíme zadanie úlohy. Môžeme sa ich spýtať, či už niekedy hľadali cestu v nakreslenom bludisku. Žiaci značia farbičkou cestu bludiskom od dverí ku kráľovi. Spoločne čítajú vety v bludisku.  Pri riešení úlohy môžeme použiť *MMD/Nácvičné obdobie/písmeno E/Práca so šlabikárom/str. 65, úloha 7.*  Žiaci najskôr prečítajú vety spoločne, potom číta každú vetu jeden žiak. Je výhodné, aby čítali v poradí, ako sedia za sebou. Čítanie je plynulejšie.  Žiakov upozorníme na správnu intonáciu opytovacích viet v poslednom riadku. Sú to otázky, na ktoré zároveň odpovedia podľa ilustrácie nad úlohou.  Úlohu b) vypracujú žiaci (po vysvetlení zadania) samostatne. Prácu priebežne kontrolujeme.  Pri riešení úlohy môžeme použiť *MMD/Nácvičné obdobie/písmeno E/Práca so šlabikárom/str. 65, úloha 8.*  Žiaci riešia úlohu samostatne. Tí, ktorí nezvládnu vymyslieť a napísať slová, si môžu pomôcť slovami zo šlabikára. Môžu písať veľkými tlačenými písmenami. |
| 4. fixačná časť | * Didaktická hra *Bystré ušká* | 5´ | Dôvodom zaradenia hry je opakovanie čítania známych slov.  Žiakom rozdáme kartičky so slovami. Najskôr každý prečíta svoje slovo.  Potom žiakom povieme, že budeme hovoriť vety, v ktorých budú niektoré slová napísané na kartičkách. Kto bude vo vete počuť svoje slovo, príde k tabuli. Napr. *Babička Ema má sivé vlasy.* K tabuli prídu žiaci so slovami *Ema, sivé*. Všetci spoločne prečítajú slová na kartičkách a zopakujú vetu, v ktorej boli použité – kontrola správnosti riešenia. |
| 5. záverečná časť | * Vyhodnotenie práce žiakov | 2´ | Žiaci zopakujú, čo na hodine robili a čo sa naučili. Pochválime ich za prácu a napredovanie. |
|  | **2. hodina** |  |  |
| 1. úvodná časť | * Rozcvičenie očí a rúk, cvičenie na sústredenie pozornosti žiakov | 5´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Na sústredenie pozornosti žiakov môžeme použiť interaktívne cvičenie  *Čo pribudlo, čo ubudlo* na MMD. |
| 2. motivačná a expozičná časť | * Motivačný rozhovor * Opakovanie tvarov známych písmen   + interaktívna hra PEXESO | 10´ | HUPS sa spýta žiakov, či majú doma nejaké zvieratko a ak áno, ako sa oň starajú. Žiaci tvoria vety. Pri tvorení viet dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Na opakovanie tvarov známych písmen môžeme využiť interaktívnu hru PEXESO – *MMD/Nácvičné obdobie/písmeno E/Interaktívne hry/PEXESO.* Postup práce s MMD nájdeme v metodických komentároch na multimediálnom disku. |
| 3. fixačná časť | * Pracovný zošit, strana 10, úloha 3   + písanie viet podľa obrázka      * Pracovný zošit, strana 10, úloha 4   + opakovanie tvarov písmen *E, É*      * Didaktická hra *Telefón* | 25´ | Žiakom predstavíme deti na obrázku – je to Ivo a Eva. O každom z nich tvoria vety podľa obrázka. Žiaci napíšu niektoré vety na tabuľu, slová môžu dokresliť.  Potom žiaci pracujú samostatne v pracovnom zošite. Dopisujú vety podľa vzoru. Prácu žiakov priebežne kontrolujeme a hodnotíme.  Úlohu 4 vypracuje každý žiak samostatne.  Pri sebahodnotení sa môžu zamerať na svoju úspešnosť pri písaní viet o obrázku.  Dôvodom zaradenia hry je precvičiť čítanie slov. So žiakmi sa presunieme do zadnej časti triedy (mimo lavíc).  Na lavicu uložíme kartičky so slovami. So žiakmi ich najskôr spoločne prečítame. Potom žiakov rozdelíme do dvoch skupín, ktoré sa postavia do zástupu chrbtom k lavici so slovami. Posledný z každého zástupu je rovnako vzdialený od lavice – asi 1 m. K prvým žiakom v zástupoch sa postavíme a každému pošepkáme do ucha niektoré zo slov na kartičkách, napr. *osem*. Žiaci na povel začnú šepkať slovo *osem* spolužiakovi, ktorý stojí za nimi (klasická hra na telefón). Posledný žiak, keď sa dozvie slovo, podíde k lavici a zoberie do ruky kartičku so slovom *osem*, ktoré sa „dozvedel z telefónu“.  Vyhráva skupina, ktorá skôr a správne určí dané slovo. Posledný žiak sa premiestni na začiatok (k učiteľovi) a hra pokračuje. |
| 4. záverečná časť | * Vyhodnotenie práce na hodine | 2´ | Spoločne si zopakujeme, ktoré písmená si žiaci precvičovali, čo nové sa na hodine dozvedeli a naučili. Prácu žiakov hodnotíme individuálne, oceňujeme a zdôrazňujeme každé napredovanie. |